เกาะเราเฎาะฮ์

เกาะเราเฎาะฮ์ (หรือ เกาะโรฎอ, อาหรับ: جزيرة الروضة, Jazīrat ar-Rawdah [ɡɪˈziːɾɪt eɾˈɾoːdɑ]) เป็นย่านเกาะในแม่น้ำไนล์ตรงไคโรตอนกลาง หรือเรียกอีกชื่อหนึ่งว่า Manial al-Roda หรือ al-Manial ซึ่งอ้างอิงถึงหมู่บ้านหลักที่มีอยู่บนเกาะก่อนถูกทำให้เป็นเมือง และเป็นส่วนหนึ่งของเขตมิศรุลเกาะดีมะฮ์ ประวัติ ในสมัยโบราณรู้จักกันในชื่อ เกาะบาบิโลเนีย (กรีกโบราณ: Νῆσος Βαβυλῶνος) อ้างถึงป้อมปราการบาบิโลน ในรัชสมัยเคาะลีฟะฮ์ซุลัยมาน อิบน์ อับดุลมะลิกแห่งราชวงศ์อุมัยยะฮ์ ได้มีการสร้างตัววัดระดับน้ำไนล์ (nilometer) ขึ้นที่ปลายด้านใต้ของเกาะ ตรงข้ามกับปากคลองเคาะลีจญ์ใน ค.ศ. 715 เพื่อวัดระดับน้ำท่วมประจำปีของแม่น้ำไนล์ โครงสร้างนี้ถูกแทนที่ใน ค.ศ. 861 ในรัชสมัยเคาะลีฟะฮ์อัลมุตะวักกิลแห่งราชวงศ์อับบาซียะฮ์ โดยมีอัลฟัรฆอนี นักดาราศาสต เป็นผู้ดูแล และถึงแม้จะมีการดัดแปลงหลายครั้ง แต่ก็ยังคงมีอยู่จนถึงปัจจุบันและเป็นที่รู้จักในชื่อเครื่องวัดระดับน้ำไนล์เกาะโรฎอ สุลต่านอัศศอเลียะห์ อัยยูบแห่งราชวงศ์อัยยูบิด (ครองราชย์ระหว่าง ค.ศ. 1240 ถึง 1249 พระราชนัดดาในเศาะลาฮุดดีน) ได้สร้างพระราชวังที่ปลายด้านใต้ของเกาะใกล้กับเครื่องวัดระดับน้ำไนล์ ราชวงศ์บะห์รีมัมลูกได้เข้ามาตั้งถิ่นฐานบนเกาะโรฎา ณ พระราชวังแห่งนี้เป็นครั้งแรก ชื่อของราชวงศ์ "บะห์รียะฮ์" หมายถึง 'แห่งแม่น้ำ' ซึ่งหมายถึงถิ่นฐานดั้งเดิมของพวกเขาบนเกาะในแม่น้ำไนล์ สวน Bostan al-Kebir (สวนใหญ่) เริ่มได้รับการวางแผนและพัฒนาบนเกาะใน ค.ศ. 1829 โดยอุปราชอิบรอฮีม พาชา จากราชวงศ์มุฮัมมัด อะลี ใน ค.ศ. 1851 พระราชวังมานัสตัรลี หรือที่รู้จักกันในชื่อ Kiosk สร้างขึ้นที่ปลายสุดทางใต้ของเกาะ บนซากปรักหักพังของพระราชวังอัยยูบิด สำหรับ Hassan Fouad Pasha Al-Manasterly, Katkhoda แห่งอียิปต์ ในรัชสมัยอับบาสที่ 1 ต่อมาในช่วงต้นคริสต์ศตวรรษที่ 20 พระราชวังเจ้าชายมุฮัมมัด อะลีได้สร้างขึ้นทางตอนกลางเหนือของเกาะ ปัจจุบันเกาะนี้เป็นย่านที่คึกคักแห่งหนึ่งของกรุงไคโร ภาพ อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ Rhoda Island The Al-Manyal Palace Museum and gardens (ในภาษาเยอรมัน) Wikivoyage.org: Rōḍa - on Wikivoyage.org